text: রূপচাঁদ পক্ষী (১৮১৫ — ১৮৯০) একজন বাঙালি পাঁচালীকার, টপ্পা ও ঢপ গান রচয়িতা। তার আসল নাম রূপচাঁদ দাস।
  
  জীবনী
  রূপচাদের আদি নিবাস ছিল উড়িষ্যা। তাঁর পিতা গৌরহরি দাস চাকরিসূত্রে কলকাতায় বসবাস করতেন। ছোটবেলা থেকে সঙ্গীতের প্রতি রূপচাঁদ বিশেষভাবে অনুরক্ত ছিলেন। তিনি নানা ধরনের গান রচনা করতেন। এই সকল গানের ভনিতায় তিনি পক্ষী বা খগরাজ নাম ব্যবহার করতেন। পক্ষী নামে খ্যাতি লাভ করায়, তিনি তাঁর গাড়িটিকে পক্ষীর আকার দিয়েছিলেন। কলকাতায় পক্ষীর জাতিমালা নামক একটি পাঁচালির দল তৈরি করেন রূপচাঁদ এবং নাচ গানের আসরে তার দলের শাস্ত্ররসাত্মক ও বিদ্রুপাত্মক সঙ্গীতের কদর ছিল। বেশিরভাগ সময় তিনি সমসাময়িক বিষয়ের উপর ভিত্তি করে পাঁচালি বাঁধতেন। এর পাশাপাশি আগমনী, বিজয়গান, বাউল, দেহতত্ত্ব এবং টপ্পা গান রচনা করেছেন। তাঁর দলের সদস্যরা বিভিন্ন পক্ষীর সাজ পড়ে আসরে নামতেন। বাগবাজারের ধনী শিবকৃষ্ণ মুখোপাধ্যায় তার পৃষ্ঠপোষক ছিলেন ফলে এই দলের সদস্যরা গঞ্জিকাসেবনে অভ্যস্ত হন।
  
  তথ্যসূত্র
  
  বিষয়শ্রেণী:১৮১৫-এ জন্ম
  বিষয়শ্রেণী:১৮৯০-এ মৃত্যু
  বিষয়শ্রেণী:বাঙালি কবি
  বিষয়শ্রেণী:বাংলা ভাষার কবি
title: রূপচাঁদ পক্ষী